Pradoko Museoa

**Prado Museoa** (gaztelaniaz *Museo del Prado*) Espainia eta Europa osoko museorik garrantzitsuenetarikoa da, margolaritzan espezializatuta eta Madrilgo erdigunean kokatuta dagoena. 5.000 margolan eta 2.000 grabatu inguru gordetzen ditu, 700 eskultura baino gehiagorekin batera.

1819an inauguratu zuten *Museo Real de pinturas* izenarekin Fernando VII.a Espainiakoa erregearen garaian, eraikina Karlos III.a erregearekin egin bazuten ere. XII. mendetik XIX. mendeko hasiera arteko artelanak biltzen ditu. Besteak beste, Rubens, El Greco, Tiziano, Francisco Goya eta Diego Velázquez margolarien lanak barne hartzen ditu.

Gaur egungo zuzendaria Miguel Falomir da, 2017tik postu horretan dagoelarik.

## Bildumak 
* Espainiako margolaritza.
* Italiako margolaritza.
* Flandria eta Herbehereetako margolaritza.
* Frantziako margolaritza.
* Alemaniako margolaritza.
* Ingalaterrako margolaritza.
* Eskultura.
* Arte dekoratiboak.
* Grabatuak.

### Espainiako margolaritza 
Munduko bildumarik handiena gai horretaz, alde nabarmenarekin. Kronologiaren aldetik, XII. mendeko mural erromanikoetatik XX. mendera bitartekoa da.

Erdi Aroko margolarien artean, Bartolomé Bermejo eta Berruguete daude, Pizkundekoen artean, Pedro Machuca eta Joan de Joanes; Manierismoan El Greco nabarmentzen da, eta Barrokoan, berriz, Zurbarán, Ribera, Murillo eta Velázquez. Lau pintore horien lanak 200 baino gehiago dira. XVIII. mendekoan, Goyaz gain, Luis Meléndez eta Luis Paret daude. Egun, Goya ondoko pintura espainiarraren balorea handitu gogo da, Neoklasizismotik hasi eta Maria Fortunyn eta Sorollan buka.

### Italiako margolaritza 
Pizkundeko margolarien artean, Fra Angelico, Mantegna, Antonello da Messina eta Botticelli daude. Rafaelek edo bere lantegiak egindako 8 margolan ditu museoak. Veneziako eskola nabarmentzen da, Tiziano, Tintoretto, Paolo Veronese eta Bassano margolarien lanekin. Horretaz aparte, Correggio, Bronzino, Andrea del Sarto, Sebastiano del Piombo, Federico Barocci, Annibale Carracci, Caravaggio, Guido Reni, Luca Giordano ere badaude.

thumb|600px|erdian|Pradoko Museoaren ikuspegi orokorra.

## Galeria 

Fitxategi:La Anunciación, by Fra Angelico, from Prado in Google Earth - main panel.jpg|*Fra Angelicoren Deikundea*, 1430-32

Fitxategi:Weyden Deposition.jpg|Roger van der Weydenen *Jesusn Eraistea*, 1435 i.

Fitxategi:Andrea Mantegna 047.jpg|Andrea Mantegnaren *Ama Birjinaren Iragaitza*, 1461 i.

Fitxategi:El jardín de las Delicias, de El Bosco.jpg|Hieronymus Boschen *Atseginen baratzea*, 1480-1505

Fitxategi:Albrecht Dürer - Adam and Eve (Prado) 2.jpg|Albrecht Düreren *Adam eta Eva*, 1507

Fitxategi:Las Edades y la Muerte (Grien).jpg|Hans Baldungen *Hiru adinak eta Herioa*, 1541-44

Fitxategi:Carlos V en Mühlberg, by Titian, from Prado in Google Earth.jpg|Tizianoren *Carlos V.aren erretratua*, 1548

Fitxategi:El Lavatorio (Tintoretto).jpg|Tintorettoren *Oin garbiketa*, 1548-49

Fitxategi:Disputa con los doctores (El Veronés) grande.jpg|Paolo Veroneseren *Jesus doktoreen artean*, 1560 i.

Fitxategi:The Triumph of Death by Pieter Bruegel the Elder.jpg|Pieter Bruegel Zaharraren *Heriotzaren Garaipena*, 1562 i.

Fitxategi:El caballero de la mano en el pecho, by El Greco, from Prado in Google Earth.jpg|El Grecoren *Eskua bularrean duen zalduna*, 1580 ing.

Fitxategi:David and Goliath by Caravaggio.jpg|Caravaggioren *David eta Goliath*, 1599

Fitxategi:El Parnaso (Poussin).jpg|Nicolas Poussinen *Parnasoa*, 1630-31

Fitxategi:The Three Graces, by Peter Paul Rubens, from Prado in Google Earth.jpg|  Peter Paul Rubensen *Hiru Graziak (Rubens)*, 1635

Fitxategi:Anthony van Dyck - Sir Endymion Porter and van Dyck.png|Antoon van Dycken *Bi diplomatikoren erretratua*, 1635

Fitxategi:Francisco de Zurbarán 006.jpg| Francisco de Zurbaránen *Agnus Dei*, 1635-40

Fitxategi:El sueño de Jacob, por José de Ribera.jpg| José de Riberaren *Jakoben loa*, 1639

Fitxategi:Las Meninas, by Diego Velázquez, from Prado in Google Earth.jpg|Diego Velazquezen *Meninak*, 1656-57

Fitxategi:Francisco de Goya, Saturno devorando a su hijo (1819-1823).jpg|Francisco de Goyaren *Saturno bere semea jaten*, 1819-23

Fitxategi:Joaquín Sorolla - Chicos en la playa.jpg|Joaquín Sorollaren *Haurrak hondartzan*, 1910

thumb|erdian|300px|Bi "maja" famatuak, jantzirik eta biluzik, Goyaren margolan ezagunak.

## Kanpo estekak 
* Pradoko Museoa